
ELŐTERJESZTÉS


 a Képviselő-testület
2026. július 15-i rendkívüli  ülésére




Tárgy:                        Miklóssy János Sportközpont – medence porszívó vásárlása





Előterjesztő:		Lesi Árpád polgármester

Készítette:		Papp Edit költségvetési csoportvezető

Tárgyalja:		

Határozat
Rendelet

Az elfogadáshoz szükséges döntés típusa: 	határozat esetén egyszerű többségű szavazat
						rendelet esetén minősített többségű szavazat


Nyílt ülés
Zárt ülés









Tisztelt Képviselő-testület!

Szabó Zoltán, a Miklóssy János Sportközpont intézményvezetője jelezte 2026. július második hetében, hogy a Strandfürdőben használt medence porszívó elromlott, melyet 2018. májusában vásárolt az intézmény.
A porszívót már többször szervízelte a Fluidra Magyarország Kft. Az elromlott eszköz most is elszállításra került a céghez. A javításra megközelítőleg 650.000.-Ft-os ajánlatot adtak. A javításhoz szükséges alkatrész beszerzését és beszerelését augusztus közepére ígérte a cég. A szakvélemény szerint a javítás csak ideiglenes megoldás lenne az intézmény számára.
Egy új eszköz beszerzésére bruttó 2.352.513.-Ft-os ajánlatot érkezett.(WR000397 Zodiac ARCOMAX robot)

Kérem a Képviselő-testületet az előterjesztés megvitatására és döntésük meghozatalára.

HATÁROZAT-TERVEZET
Tárgy: Miklóssy János Sportközpont – medence porszívó vásárlása

Kunszentmiklós Város Önkormányzat Képviselő-testülete megtárgyalta Lesi Árpád polgármester előterjesztését és az alábbi határozatot hozza: 

1) A Képviselő-testület úgy határoz, hogy a Miklóssy János Sportközpont medence porszívó vásárlására 2.352.513.-Ft póttámogatást biztosít az intézmény részére a pályázati alap terhére.
2) A Képviselő-testület megbízza a jegyzőt az előirányzat átcsoportosítás elvégzésével.
Határidő: soron következő előirányzat módosítás
Felelős: 
· Lesi Árpád polgármester 
· Károlyi Mónika Katalin jegyző

A határozatról értesülnek:
- Lesi Árpád - polgármester
- Károlyi Mónika Katalin – jegyző
- Szabó Zoltán - intézményvezető
- Papp Edit – költségvetési csoportvezető
- Irattár

Kunszentmiklós, 2026. július 13.

